A BIZOTTSÁG 1418/2004/EK RENDELETE
(2004. augusztus 4.)
a nyersdohánytermelő ágazatban a 2004. évi termésre vonatkozó kvóta-visszavásárlási program alól mentesítendő kiváló minőségű fajták csoportjainak meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a nyersdohány piacának közös szervezéséről szóló, 1992. június 30-i 2075/92/EGK tanácsi rendeletre (1) és különösen annak 14a. cikke hatodik francia bekezdésére,
mivel:
(1)
Összhangban a nyersdohányágazatban a jövedelemtámogatási rendszer, a termelési kvóták és a termelői csoportoknak nyújtandó külön támogatás tekintetében a 2075/92/EGK tanácsi rendelet alkalmazása részletes szabályainak meghatározásáról szóló, 1998. december 22-i 2848/98/EK bizottsági rendelet (2) 34. cikkének (2) bekezdésével, a Bizottság, tagállami javaslat alapján, meghatározza az érzékeny termelési területeket és/vagy a kiváló minőségű csoportokat, melyek mentesítendők a kvóta-visszavásárlási program alól.
(2)
Egyes tagállamok azt igényelték, hogy a kiváló minőségű fajták bizonyos számban mentesüljenek a kvóta-visszavásárlási program alól a 2004. évi termésre vonatkozóan. Ennélfogva indokolt meghatározni a 2004. évi terméssel összefüggésben a kiváló minőségű fajták szóban forgó csoportjait.
(3)
A 2848/98/EK rendeletet, amely előirányozza, hogy a tagállam november 1-jétől számítva hozza nyilvánosságra vételi szándékát, 2004. november 1-jével kezdődően kell alkalmazni.
(4)
Az e rendeletben előírt intézkedések összhangban vannak a Dohánypiaci Irányítóbizottság véleményével,
ELFOGADTA EZT A RENDELETET:
1. cikk
A kvóta-visszavásárlási program alól a 2004. évi terméssel kapcsolatban mentesített kiváló minőségű fajtacsoportok mennyiségei a következők:
a)
Franciaországban:
-
III. csoport
2 576,480 tonna;
b)
Portugáliában:
-
I. csoport
1 231,000 tonna,
-
II. csoport
218,000 tonna.
2. cikk
Ez a rendelet az Európai Unió Hivatalos Lapjában való megjelenését követő hetedik napon lép hatályba.
Ezt a rendeletet 2004. november 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. augusztus 4-én.